D

1. ปัจจัยความเสี่ยง

ใน ปี 2554 ที่ผ่านมา

1.  ภัยธรรมชาติ : เกิดความเสี่ยงที่ไม่สามารถคาดการ์ณได้
    เนื่องจากกลุ่มบริษัทที่จังหวัดปทุมธานีได้รับผลกระทบจากเหตุการณ์นํ้าท่วมครั้งใหญ่ของไทย
    เป็นผลให้ต้องหยุดการผลิตสินค้าทั้ง น้ำมัน จาระบี และแบตเตอรี่ในระหว่างวันที่ 20 ตุลาคม
    2554 ถึงวันที่ 22 พฤศจิกายน 2554
    ส่วนบริษัทแม่ก็ไม่สามารถกระจายสินค้าให้ลูกค้าได้เนื่องจากการคมนาคมที่อำเภอสามโคก
    จังหวัดปทุมธานีถูกตัดขาด
    สำหรับมูลค่าความเสียหายที่เกิดขึ้นคณะกรรมการบริหารเชื่อว่าจะได้รับชดเชยจากการทำประกันภัยที่ครอบคลุมไว้แล้ว

    แนวทางป้องกันสำหรับในปี 2555 :
    บริษัทกำลังดำเนินการตามโครงการเพื่อการป้องกันความเสี่ยงต่อตัวสถานที่ เครื่องจักร สินค้า
    ฯลฯ จากน้ำท่วมที่อาจจะเกิดขึ้นอีก

2.  การตลาด : ตลาดในประเทศ ตลาดชายแดน และตลาดต่างประเทศ
    เนื่องจากลูกค้าของบริษัทมีจำนวนมาก ไม่ได้ผูกขาดการขายกับรายหนึ่งรายใด
    แนวโน้มที่จะเกิดความเสี่ยงจึงมีค่อนข้างน้อย

3.  สินเชื่อ : ฝ่ายบริหารได้กำหนดนโยบายทางด้านสินเชื่อ
    โดยการวิเคราะห์ฐานะทางการเงินของลูกค้าทุกรายที่ขอวงเงินสินเชื่อ
    อีกทั้งการที่มีลูกค้าจำนวนมากทำให้แนวโน้มที่จะเกิดความเสี่ยงจากการเก็บหนี้ไม่ได้จึงเป็นวงเงินไม่มาก

4.  การเงิน : กลุ่มบริษัทมีความเสี่ยงตามการดำเนินธุรกิจปกติ คือ

    4.1 การเปลี่ยนแปลงของอัตราแลกเปลี่ยนเงินตราต่างประเทศ : แนวทางป้องกันความเสี่ยง
    กลุ่มบริษัทได้ทำสัญญาซื้อขายเงินตราต่างประเทศล่วงหน้า ซึ่งจะมีอายุไม่เกินหนึ่งปี
    เพื่อป้องกันความเสี่ยงของสินทรัพย์และหนี้สินทางการเงินที่เป็นเงินตราต่างประเทศ

    4.2 การเปลี่ยนแปลงของอัตราดอกเบี้ย :
    สินทรัพย์และหนี้สินทางการเงินของบริษัทส่วนใหญ่มีอัตราดอกเบี้ยลอยตัวโดยอ้างอิงตามอัตราตลาด
    เช่น อัตราดอกเบี้ยลูกค้าชั้นดีของธนาคารพาณิชย์ ดอกเบี้ยเงินฝากออมทรัพย์ เป็นต้น
    จึงไม่มีความเสี่ยงที่จะกระทบอย่างมีสาระสำคัญแต่อย่างใด

5.  สภาพคล่อง : กลุ่มบริษัทมีแนวทางป้องกันความเสี่ยงจากการขาดสภาพคล่อง
    โดยการรักษาระดับของเงินสดและรายการเทียบเท่าเงินสดให้เพียงพอต่อการดำเนินงาน
    ส่วนที่เกินได้นำไปลงทุนในสถาบันการเงินที่มั่นคง แน้วโน้มความเสี่ยงจากสภาพคล่องมีน้อยมาก
    ปัจจุบันบริษัทมีวงเงินสินเชื่อที่ยังไม่ได้เบิกใช้ 1,088 ล้านบาท

6.  เงินทุน : นโยบายป้องกันความเสี่ยงของบริษัท คือการรักษาระดับเงินทุนให้มั่นคง
    เพื่อรักษานักลงทุน เจ้าหนี้ และความเชื่อมั่นของตลาด และเพื่อการพัฒนาของธุรกิจในอนาคต
    รวมถึงคณะกรรมการได้มีการกำกับดูแลผลตอบแทนจากการลงทุน
    และกำกับดูแลระดับการจ่ายเงินปันผลให้แก่ผู้ถือหุ้นสามัญด้วย

7.  ลูกจ้างและพนักงาน : กลุ่มบริษัทได้จัดตั้งสำรองผลประโยชน์พนักงานไว้ครอบคลุมแล้ว

8.  วัตถุดิบและการผลิต : ตั้งแต่ปี 2513 ที่กลุ่มบริษัทเริ่มดำเนินการผลิตสินค้ามา
    นอกจากเหตุการณ์ตามข้อ 1 ข้างต้นแล้ว
    กลุ่มบริษัทไม่เคยมีปัญหาในเทคโนโลยีการผลิตและกำลังการผลิตแต่อย่างใด
    สำหรับการจัดหาวัตถุดิบบริษัทสามารถติดต่อผู้จัดจำหน่ายได้หลายรายทั้งในประเทศและต่างประเทศ
    แนวทางป้องกันความเสี่ยงอีกด้านหนึ่งคือ การมีสถานที่ แท้งค์ สำหรับจัดเก็บวัตถุดิบทั้งตะกั่ว
    และน้ำมันพื้นฐาน ให้มีพอใช้ได้ถึง 3 เดือนถ้ามีความจำเป็นที่จะต้องเตรียมไว้
    แนวโน้มที่จะเกิดความเสี่ยงให้เกิดความเสียหายจึงไม่มี

9.  การบริหารจัดการ : กรรมการ ผู้บริหาร และพนักงานของบริษัท
    ล้วนมีความรอบรู้และประสบการณ์ในการดำเนินธุรกิจของกลุ่มบริษัทเป็นอย่างดีมายาวนาน
    แนวทางป้องกันความเสี่ยงคือ กลุ่มบริษัทมีนโยบายจัดทำคู่มือการทำงานของทุกหน่วยงาน
    ให้การอบรม สอนงาน ถ่ายทอดความรู้ให้กับพนักงานรุ่นใหม่อย่างสม่ำเสมอ
    แนวโน้มความเสี่ยงในการบริหารจัดการที่มีสาระสำคัญจึงมีน้อย